**แนวปฏิบัติที่ดีด้านปฏิรูป: วิธีที่ 5 พลิก เปลี่ยน ปรับ รับ การเปลี่ยนแปลง**

**แนวปฏิบัติที่ดี เรื่อง: เทคนิคการกรอกข้อมูลในระบบ CHECO**

**คณะผู้จัดทำ:** 1. นางสาววันดี บุญล้อม

 2.นายชูชาติ บุตรเพ็งนาย

 3. ไชยพศ ศรีใหม่

 4. นางสาวจุฑามาศ เทพเทียมทัด

 5. นางสาวอัมพิกา กลิ่นฟุ้ง

 6. นางสาวธนาวดี ทองเอม

 7.นางสาวมณฑิตา สุขสมัย

 8.นางสาวเบญจวรรณ อู่อรุณ

**หน่วยงาน/ส่วนงาน: กองพัฒนาคุณภาพการศึกษา**

**1. ประวัติหน่วยงาน/ส่วนงาน**

มหาวิทยาลัยมหามกุฏราชวิทยาลัย มีผลการดำเนินงานสอดคล้องตามเกณฑ์ที่สำนักงานคณะกรรมการการอุดมศึกษา สกอ. (สป.อว. ในปัจจุบัน) และการรับรองจากสภาวิชาชีพ มหาวิทยาลัยมีการดำเนินการส่งเสริม กำกับ ติดตาม ในการพัฒนา/ปรับปรุง หลักสูตรตามประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับอุดมศึกษา พ.ศ. 2558 และ ประกาศกระทรวงศึกษาธิการ เรื่อง มาตรฐานคุณวุฒิสาขาวิชา/ สาขาวิชา ซึ่งการมีมาตรฐานคุณวุฒิสาขาหรือสาขาวิชานั้น เพื่อให้สถาบันอุดมศึกษานำไปจัดทำหลักสูตรของแต่ละระดับคุณวุฒิมีคุณภาพ และมาตรฐานใกล้เคียงกัน นอกจากนี้ มหาวิทยาลัยมีการดำเนินการตามมาตรฐานวิชาชีพ (กรณีมีสภาวิชาชีพ) เช่น คุรุสภา สภาวิชาชีพสังคมสงเคราะห์ เป็นต้น มหาวิทยาลัยมีการดำเนินการตามขั้นตอน ดังนี้

**การรับทราบหลักสูตร**

มหาวิทยาลัยดำเนินการส่งข้อมูล มคอ.2 รายละเอียดของหลักสูตร ฉบับสมบูรณ์ ที่ผ่านการเห็นชอบจากสภามหาวิทยาลัย ส่งให้ สกอ. (สป.อว. ในปัจจุบัน) พิจารณารายละเอียด มคอ.2 ผ่านระบบCHE CO เพื่อให้ความเห็นชอบหลักสูตรเมื่อ สกอ. (สป.อว. ในปัจจุบัน) รับทราบการให้ความเห็นชอบแล้ว สกอ.(สป.อว. ในปัจจุบัน) จะดำเนินการส่งหลักสูตรนั้นไปยัง ก.ค.ศ. และ กพ. เพื่อรับทราบให้ความเห็นชอบ เมื่อ ก.ค.ศ. และ กพ. เห็นชอบแล้วจะส่งเรื่องคืนกลับมายังมหาวิทยาลัย โดยมหาวิทยาลัยจะดำเนินการเผยแพรให้นักศึกษา และบุคคลทั่วไปทราบ

**2. ที่มาและความสำคัญ**

ตามที่สำนักงานปลัดกระทรวงการอุดมศึกษา วิทยาศาสตร์ วิจัย และนวัตกรรม ได้พัฒนาระบบพิจารณาความสอดคล้องของหลักสูตรระดับอุดมศึกษา (CHE Curriculum Online : CHECO) สามารถนำเสนอข้อมูลหลักสูตรผ่านระบบ CHECO ได้อย่างรวดเร็ว และสำนักงานปลัดกระทรวงการอุดมศึกษาวิทยาศาสตร์ วิจัย และนวัตกรรม พิจารณากลั่นกรองหลักสูตรให้เป็นไปตามเกณฑ์มาตรฐานการศึกษาระดับอุดมศึกษา ผ่านระบบ CHECOได้อย่างมีประสิทธิภาพและทันเวลา

เพื่อให้การดำเนินงานของผู้ที่มีส่วนเกี่ยวข้องเป็นไปอย่างมีประสิทธิภาพและทันเวลา อีกทั้งเพื่อให้ระบบเป็นแหล่งเผยแพร่ข้อมูลหลักสูตรที่นักศึกษา ผู้ปกครอง ผู้มีส่วนได้ส่วนเสีย และผู้ที่สนใจทั่วไป สามารถสืบค้นข้อมูลก่อนการตัดสินใจเข้าศึกษาในทุกหลักสูตรได้ จึงมีความจำเป็นต้องสร้างความเข้าใจขั้นตอนการกรอกหลักสูตร ผ่านระบบ CHE Curriculum Online : CHECO)

กองพัฒนาคุณภาพมีการดำเนินการจัดโครงการอบรมเชิงปฏิบัติการ การกรอกข้อมูลหลักสูตรเข้าระบบ พิจารณาความสอดคล้องของหลักสูตร ระดับอุดมศึกษา (curriculum online : checo) ประจำปี 2565 แก่บุคลากรภายในมหาวิทยาลัย ให้สามารถนำเกณฑ์ดังกล่าวไปใช้ในการพัฒนาและปรับปรุงระบบการดำเนินงาน และพัฒนาคุณภาพการจัดการศึกษา ของคณะ วิทยาเขต วิทยาลัย ส่วนงาน และมหาวิทยาลัยก้าวสู่ความเป็นเลิศ

**3. วัตถุประสงค์**

 3.1 เพื่อสร้างความรู้ความเข้าใจในการปรับเปลี่ยนแนวทางการพิจารณาความสอดคล้องของ หลักสูตรระดับอุดมศึกษาที่ผ่านการอนุมัติหรือการให้ความเห็นชอบจากสภาสถาบันอุดมศึกษา ให้แก่ ผู้รับผิดชอบการจัดทำหลักสูตร และบุคลากร

 3.2 เพื่อให้ผู้รับผิดชอบการจัดทำข้อมูลหลักสูตรสามารถใช้ระบบสารสนเทศเพื่อพิจารณาความ สอดคล้องของหลักสูตรระดับอุดมศึกษา (CHE Curriculum Online : CHECO) ได้อย่างถูกต้อง

**4. แนวทางการดำเนินการตามหลัก**

**กระบวนการพิจารณารับทราบหลักสูตร**

* **จัดทำบันทึกข้อความเพื่อแจ้งผลการบันทึก**

ส่งมายัง ฝ่ายพัฒนาหลักสูตร กองพัฒนาคุณภาพ *(สำนักพัฒนาหลักสูตรและหมวดวิชาศึกษาทั่วไป)*

เพื่อแจ้งผลการบันทึกโดยแจ้งรายชื่อหลักสูตรที่บันทึกแล้ว

 **ตรวจทานข้อมูลหลักสูตรที่บันทึกแล้ว โดยฝ่ายพัฒนาหลักสูตร**

แจ้งผลการตรวจทาน

กรณีพบข้อปรับปรุงแก้ไข แจ้งข้อปรับปรุงแก้ไข พร้อมรายละเอียดการปรับแก้ เพื่อให้ผู้ประสานงานปรับปรุงและบันทึกอีกครั้ง

กรณีไม่พบข้อปรับปรุงแก้ไข ฝ่ายจะดำเนินการจัดส่งผ่านระบบ CHECO และแจ้งผลต่อไป

 **พิจารณารับทราบ สปอว. (CHECO)** ผู้ปฏิบัติ หัวหน้าฝ่าย ผู้อำนวยการกลุ่ม ผู้อำนวยการสำนักรองปลัดกระทรวง

**กรณี มีข้อเสนอแนะปรับปรุงแก้ไข**

ฝ่ายฯ จัดทำ บันทึกข้อความ พร้อมสรุปรายการข้อเสนอแนะ ส่งกลับไปยัง หน่วยงานเจ้าของหลักสูตร

 **แจ้งผลการรับทราบ**

* **พิจารณารับทราบหลักสูตร โดย CHECO**

**หลักสูตรที่ใช้เลขรหัสเดิม**

ยึดตามเลขรหัสหลักสูตรเดิม

**หลักสูตรที่ได้รับเลขรหัสหลักสูตรใหม่**

ฝ่ายพัฒนาหลักสูตรจัดทำบันทึกข้อความแจ้งเลขรหัสหลักสูตร เมื่อได้รับเลขรหัสหลักสูตร

**5. ผลการดำเนินงาน**

ความรู้ ความเข้าใจในเรื่อง การจัดทำหลักสูตร แนวทางการสรรหาบุคลากรเพื่อเป็นอาจารย์ประจำหลักสูตร และการกรอกข้อมูลหลักสูตรเข้าระบบ พิจารณาความสอดคล้องของหลักสูตร ระดับอุดมศึกษา (curriculum online : checo) ประจำปี 2565 ซึ่งมีแนวทางในการดำเนินการตามลำดับขั้นตอนอย่างเป็นรูปธรรม

 เพื่อเป็นแนวทางในการพัฒนาการจัดทำหลักสูตรการเรียนการสอน เข้าใจในขั้นตอนการทางการสรรหาบุคลากรเพื่อเป็นอาจารย์ประจำหลักสูตร และการกรอกข้อมูลหลักสูตรเข้าระบบ พิจารณาความสอดคล้องของหลักสูตร ระดับอุดมศึกษา (curriculum online : checo) ประจำปี 2565 เพื่อการพัฒนาการประกันคุณภาพการศึกษา การดำเนินงานและสามารถแลกเปลี่ยนเรียนรู้ สามารถนำความรู้ไปเป็นแนวทางเพื่อพัฒนาภายในแต่ละหน่วยงาน และเพื่อพัฒนาคุณภาพการดำเนินงานภาพรวมของมหาวิทยาลัย โดยมีการสร้างความรู้ความเข้าใจให้แก่บุคลกร ดังนี้

1. สร้างความรู้ความเข้าใจเรื่อง “การจัดทำหลักสูตร” รองอธิการบดีด้านวิชาการ และพัฒนาคุณภาพโดย (พระมหาฉัตรชัย สุฉตฺตชโย, ผศ.ดร.)

 2. สร้างความรู้ความเข้าใจเรื่อง “แนวทางการสรรหาบุคลากรเพื่อเป็นอาจารย์ประจำหลักสูตร โดย (นางสาวธิติกาญจน์ พงษ์ธีรภัสร์) หัวหน้าฝ่ายสรรหาและบรรจุแต่งตั้ง

 3. สร้างความรู้ความเข้าใจเรื่อง “ปัญหาและแนวทางการกรอกข้อมูลผ่านระบบ (CHE Curriculum Online : CHECO)” โดย (นายชูชาติ บุตรเพ็ง) หัวหน้าฝ่ายพัฒนาหลักสูตรฯ

 4. ร่วมกันอภิปราย แลกเปลี่ยนความคิดเห็นในประเด็นต่าง ๆ ในเรื่องระบบ (CHE Curriculum Online : CHECO) และชี้แจงการดำเนินงานตามขั้นตอน รวมถึงกรอบระยะเวลาของการดำเนินงาน เพื่อสร้างความเข้าใจที่ตรงกันของบุคลากร

**6. ปัจจัยแห่งความสำเร็จ**

คณาจารย์และบุคลกรที่เกี่ยวข้องมีความสนใจที่จะเรียนรู้ในขั้นตอนการดำเนินงานการกรอกข้อมูลผ่านระบบ (CHE Curriculum Online : CHECO) เพื่อเป็นแนวทางในการพัฒนาการจัดทำหลักสูตรการเรียนการสอน มีความเข้าใจและเชื่อมั่นในขั้นตอนการทางการสรรหาบุคลากรเพื่อเป็นอาจารย์ประจำหลักสูตร เพื่อการพัฒนาการประกันคุณภาพการศึกษา สามารถแลกเปลี่ยนเรียนรู้ แสดงความคิดเห็น สามารถนำความรู้ไปเป็นแนวทางเพื่อพัฒนาภายในแต่ละหน่วยงาน และพร้อมพัฒนาผลการดำเนินงานในอนาคตตามกฎ เกณฑ์ และระเบียบข้อบังคับที่มีการเปลี่ยนแปลงได้

**7. ปัญหาอุปสรรคและแนวทางแก้ไข**

1. การสร้างความเข้าใจให้คณาจารย์ และบุคลกรที่เกี่ยวข้องในขั้นตอนการกรอกข้อมูลหลักสูตรเข้าระบบ (CHE Curriculum Online : CHECO) มีพื้นฐานความเข้าใจในเรื่องระบบ ขั้นตอน และกรอบระยะเวลาที่แตกต่างกัน แนวทางแก้ไข ควรจะมีการสร้างความรู้ความเข้าในในระบบ CHECO ครั้งต่อไป และทำอย่างต่อเนื่อง เพื่อจะได้มีความรู้ในการเรียนการสอนและดำเนินการเป็นไปตามทิศทางเดียวกัน

2. การสร้างความเข้าใจให้คณาจารย์ และบุคลกรที่เกี่ยวข้องในความเข้าใจในการบริหารจัดการหลักสูตร การจัดทำหลักสูตร การปรับปรุงหลักสูตรเป็นประโยชน์ต่อการจัดการศึกษา ควรมีการกำกับติดตามและสร้างความเข้าใจอย่างต่อเนื่อง เพราะมีเกณฑ์ หรือข้อบังคับที่มีมีกี่ปรับเปลี่ยนตลอดเวลา

**8. ประโยชน์ต่อการบรรลุเป้าหมายตามพันธกิจ**

กลยุทธ์หน่วยงาน : รวบรวมและบริหารจัดการองค์ความรู้ด้านประกันคุณภาพ และองค์ความรู้ต่างๆ เพื่อควบคุมมาตรฐานการศึกษา

 เป้าหมายการให้บริการหน่วยงาน : เพื่อให้บุคลากรมีความรู้ ความเข้าใจ สามารถแลกเปลี่ยนเรียนรู้ ระบบงานประกันคุณภาพการศึกษาและองค์ความรู้ต่างๆ อย่างมีประสิทธิภาพ

 ผลผลิต : บุคลากรของมหาวิทยาลัยมหามกุฏราชวิทยาลัย เกิดความรู้ความเข้าใจในการพัฒนาการด้านจัดการเรียนการสอน แนวทางการประกันคุณภาพ และมีการแลกเปลี่ยนเรียนรู้ที่ได้จากการรับฟังการบรรยายในโครงการอบรมเชิงปฏิบัติการ การกรอกข้อมูลหลักสูตรเข้าระบบ พิจารณาความสอดคล้องของหลักสูตร ระดับอุดมศึกษา (curriculum online : checo) ประจำปี 2565